Den har været længe undervejs, men nu er den snart færdig. Bådebygger Peter Madsbøll fra Slettestrand er ved at lægge sidste hånd på en stor fiskebåd i træ, som skal søsættes ved Thorupstrand. Fiskebåden har været et år undervejs, og det er planen, at den skal døbes 31. marts. Det er første gang i ti år, at bådebyggeren fra Slettestrand laver en båd til fiskeri, og der er ikke blevet bygget træbåde på bådbyggeriet siden 2002. - Jeg havde lovet mig selv, at den, jeg lavede før, var den sidste, men nu hænger jeg på den igen, siger Peter Madsbøll. Bådens skrog er bygget af træ, og selvom træbåde måske lyder gammeldags, så har de klare fordele, når de skal bruges til kystfiskeri. Den nye træbåd har plads til en besætning på tre til fire mand. Planen er, at der de næste år skal bygges ti nye kuttere.

Opsummering:
Bådebygger Peter Madsbøll fra Slettestrand er ved at lægge sidste hånd på en stor fiskebåd i træ. Det er første gang i 15 år, at der bliver bygget en stor træbåd ved Slettestrand.